Sklep I Pr 12/94
Datum: 1994-03-17T01:00:00.000+01:00
ecli: ECLI:SI:VSRS:1994:I.PR.12.94
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: določitev drugega stvarno pristojnega sodišča - delegacija pristojnosti

## Jedro

Dejstvo, da je predlagateljica sodnica Temeljnega sodišča v ... je tehten razlog za določitev drugega stvarno pristojnega sodišča na podlagi 68. člena ZPP.

## Izrek

Za odločanje v tej nepravdni zadevi se določi Temeljno sodišče v Ljubljani.

## Obrazložitev

Predlagateljica je vložila pri Temeljnem sodišču v ..., enoti v ... predlog za vrnitev podržavljenega premoženja.

Predsednik Temeljnega sodišča v ... je predlagal, da se za odločanje v tej nepravdni zadevi določi drugo stvarno pristojno sodišče. Kot razlog je navedel dejstvo, da je predlagateljica sodnica Temeljnega sodišča v ...

Predlog je utemeljen.

Po 68. členu ZPP lahko Vrhovno sodišče Republike Slovenije na predlog stranke ali pristojnega sodišča odloči, da naj postopa v posamezni zadevi drugo stvarno pristojno sodišče z njegovega območja, če za to obstajajo tehtni razlogi. Dejstvo, da je predlagateljica sodnica Temeljnega sodišča v ... je tehten razlog za določitev drugega stvarno pristojnega sodišča na podlagi 68. člena ZPP. Zato je vrhovno sodišče predlogu ugodilo.